Държавен вестник, бр. 83, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  83
(3) Не се предоставя финансова помощ за
реализиране на проект съгласно чл. 4, ал. 1, при
условие че реализацията на проекта няма да
доведе до използване на обекта по предназна-
чение след приключване на дейностите, финан-
сирани по проекта, и до въвеждане на обекта в
експлоатация в случаите, когато това е задъл-
жително съгласно Закона за устройство на те-
риторията (ЗУТ) и подзаконовите актове за
неговото прилагане.
Чл. 16. Не се предоставя финансова помощ
за проекти за туристически обекти по смисъла
на Закона за туризма на територията на населе-
ни места и курортни селища с развит масов
туризъм (приложение № 3).
Чл. 17. (1) Всички проекти, включващи стро-
ително-монтажни или ремонтни работи, към
момента на кандидатстването трябва да се при-
дружават от:
1. заснемане на обекта/съоръжението и/или
архитектурен план на сградата, съоръжението,
обекта на интервенцията, който ще се изграж-
да или обновява, в случаите, когато за предви-
дени строително-монтажни работи (СМР) не
се изисква одобрен проект съгласно ЗУТ;
2. идеен или технически/работен проект съг-
ласно ЗУТ и Наредба № 4 от 2001 г. за обхвата
и съдържанието на инвестиционните проекти
(ДВ, бр. 51 от 2001 г.);
3. подробни количествени сметки за СМР;
4. разрешение за строеж (когато се изисква
съгласно ЗУТ).
(2) Всички проекти, включващи дейности,
свързани с доставка на оборудване, обзавежда-
не, машини и съоръжения, трябва да се придру-
жават от технически спецификации.
(3) Всички дейности по проектите, за които
се изисква лицензиране и/или разрeшение за
извършване на дейността съгласно българско-
то законодателство, се подпомагат, в случай че
ползвателят е представил съответните лицен-
зи/разрешения.
Чл. 18. (1) Проектите трябва да се изпълня-
ват на имот—собственост на кандидата, или в
случай на проекти, изпълнявани на имот, кой-
то не е собствен, кандидатът представя:
1. документ за ползване върху имота за срок
не по-малък от шест години от датата на пода-
ване на заявлението за подпомагане в случай на
кандидатстване за разходи за закупуване и/или
инсталиране на нови машини, оборудване и
съоръжения и/или обновяване на сгради и/или
помещения, за които не се изисква разрешение
за строеж в съответствие със ЗУТ;
2. документ за учредено право на строеж
върху имота за срок не по-малък от шест го-
дини от датата на подаване на заявлението за
подпомагане в случай на кандидатстване за
строително-монтажни работи, за които се
изисква разрешение за строеж в съответствие
със ЗУТ.
(2) Един проект може да включва различни
допустими дейности, посочени в чл. 4, ал. 1, в
т.ч. за различни населени места на общината.
Чл. 19. Срокът за изпълнение на дейности-
те, обект на инвестиция по един проект, не може
да надхвърля 24 месеца от датата на сключване
на договора за отпускане на финансова помощ.
Раздел V
Допустими разходи
Чл. 20. (1) Допустими за финансово подпо-
магане са следните разходи, предназначени за
постигане целите на проекта:
 1. изграждане, реконструкция и/или ремонт
на сгради, съоръжения, помещения и/или дру-
га недвижима собственост:
а) разходи, свързани с прякото изпълнение
на строително-ремонтните и строително-мон-
тажните дейности;
б) непредвидени разходи в размер до 5 про-
цента от стойността на одобрените разходи по
буква “а”;
2. закупуване на машини, съоръжения и обо-
рудване, включително и компютърен софтуер
и специализирана техника (до пазарната им
стойност);
3. общи разходи:
а) свързани с консултации, хонорари за прав-
ни услуги, архитекти, инженери и за други дей-
ности и услуги, необходими за подготовката,
изпълнението и отчитането на дейностите по
проекта;
 б) свързани с маркетинг на туристически
продукти на местно ниво, разработване и раз-
пространение на маркетингови стратегии, рек-
ламни и информационни материали, разработ-
ване на електронни системи, придобиване на па-
тентни права и лицензи, необходими за изготвя-
не и изпълнение на дейностите по проекта.
(2) Консултациите, включени в ал. 1, т. 3,
буква “а”, включват предпроектни проучвания
и изследвания, изготвяне на оценка за въздейс-
твието върху околната среда (ОВОС), еколо-
гична оценка, подготовка и окомплектоване на
пакета от документи за кандидатстване, както
и консултантски услуги, свързани с изпълнени-
ето и отчитането на дейностите по проекта до
изплащане на помощта.
(3) Разходите по ал. 1, т. 3 не могат да надви-
шават 12 процента от стойността на сумата на
допустимите разходи по ал. 1, т. 1, буква “а” и
т. 2, като разходите по ал. 2 не могат да над-
хвърлят 3 процента от разходите по ал. 1, т. 1,
буква “а” и т. 2.
(4) За разходи по ал. 1, т. 3, буква “а”, напра-
вени преди датата на подаване на заявлението
за подпомагане, кандидатите по чл. 3, ал. 2 пред-
ставят кратка обосновка за избора на съответ-
ния изпълнител и всички документи от прове-
дената процедура за избор на изпълнител съг-
ласно изискванията на ЗОП или НВМОП.